عراق و ایرانا سرحدی اولان حکاری‌ده‌کی دؤولت خسته‌خاناسی، بو اؤلکه‌لردن گلن خسته‌لره ده ساغلیق خیدمتی سونور.
سون ایللرده یئنی پولیکلینیک‌لرین آچیلدیغی و تجروبه‌لی ساغلیق پرسنلینین گؤره‌ولندیریلمه‌سی ایله ساغلیق خیدمتی کیفیتی یوکسلدن حکاری دؤولت خسته‌خاناسی، قونشو اؤلکه‌لرده‌کی بیر چوخ خسته‌نین ترجیح ائتدیی خسته‌خانالاردان بیری اولدو.
بؤلگه‌ده‌کی خسته‌لرین یانین‌دا قونشو اؤلکه‌لردن ده معالیجه اوچون شهره گلنلر بورادا شفا آختاریر.
حکاری دؤولت خسته‌خاناسی، بیر ایل ایچری‌سین‌ده اکثریتی ایران و عراق اویروق‌لو اولان تخمیناً مین خاریجی خسته‌یه ده خیدمت وئردی.
عراقین دهوک شهرین‌دن بورون گؤزللیک عملیاتی اوچون خسته‌خانایا گلن ۲۶ یاشین‌داکی بمال شعبان بورادا ائدیله‌ن ایشلملرین آردین‌دان عملیاتا آلیندی.
خسته‌خانادا استتیک بورون عملیاتلاری، گؤز قاپاغی عملیاتلاری، کپچه قولاق دوزلدیلمه‌سی کیمی بیر چوخ استتیک عملیات باشارییلا حیاتا کئچیریلیر.
شعبان عراقین دهوق شهرین‌دن گلدیگینی دیله گتیره‌رک، "بورادا یاخشی حکیملرین اولدوغونو ائشیتدیک. استتیک بورون عملیاتی اوچون گلدیم. یاخشی بیر عملیات گئچیردیم، پروبلئم‌سیز شکیل‌ده. گؤزل خیدمت آلدیق، تشکر ائدیره‌م. مندن قاباق دا دهوکدان بورایا خسته‌لر گلیردی" دئدی.
خسته یاخینی جلال داش دا خسته‌خانادا گؤزل قارشیلاندیقلارینی بونا گؤره ساغلیق گؤره‌ولیلری و خسته‌خانا یؤنتیمینه تشکر ائتدی.
